OpenLLM-France/wikimedia huggingface dataset:
# Matemàtiques (nivell ESO)/Operacions amb arrels
## Suma i resta

Per sumar radicands, han de ser semblants, és a dir, han de tenir el mateix índex i el mateix radicand.
Se sumen els coeficients i es deixen el mateix índex i el mateix radicand.
$a{\sqrt[{n}]{c}}+b{\sqrt[{n}]{c}}=(a+b){\sqrt[{n}]{c}}$
Quan no són semblants, abans cal extreure factors del radicand perquè ho siguin:
Exemple:

## Multiplicació de radicands

Quan no tenen el mateix índex, cal reduir-los a índex comú. Això s'aconsegueix fent el MCM dels índexs:

## Divisió de radicands

Per dividir dos radicands, han de tenir el mateix índex. Es deixa el mateix índex i es divideixen els radicands.
${\sqrt[{n}]{a}}\div {\sqrt[{n}]{b}}={\sqrt[{n}]{a\div b}}$
${\frac {\sqrt[{n}]{a}}{\sqrt[{n}]{b}}}={\sqrt[{n}]{\frac {a}{b}}}={\sqrt[{10}]{\frac {16^{2}}{2^{5}}}}={\sqrt[{10}]{2^{8}\div 2^{5}}}={\sqrt[{10}]{2^{3}}}$
Si no tenen el mateix índex, abans s'ha de reduir al mateix índex. Per exemple calculant el MCM.
Exemples:

## Arrel d'arrel amb els radicals multiplicant

Quan no hi ha res entre les arrels que estan multiplicant:
    Es multipliquen els índexs i es deixa el mateix radicand.
    ${\sqrt[{n}]{\sqrt[{m}]{a}}}={\sqrt[{n\cdot m}]{a}}$
Quan hi ha alguna cosa entre les arrels que estan multiplicant:
    S'introdueixen els factors dins l'arrel més interior i després es procedeix com al cas anterior:
    ${\sqrt[{n}]{a{\sqrt[{m}]{b}}}}={\sqrt[{n}]{\sqrt[{m}]{a^{m}\cdot b}}}={\sqrt[{n\cdot m}]{a^{m}\cdot b}}$

## Arrel d'arrel amb els radicals sumant

Es calculen les arrels començant per la més interior i acabant amb la més exterior.
Exemple:
# Matemàtiques (nivell ESO)/Operacions amb fraccions
## Operacions combinades

Jerarquia de les operacions
# Matemàtiques (nivell ESO)/Nombre de solucions d'un sistema lineal

Un sistema d'equacions lineal té un conjunt de solucions, que pot ser:
* Un conjunt buit, és a dir, no hi ha cap solució. En aquest cas es diu que el sistema és incompatible.
* Una única solució. Encara que el sistema tengui diverses variables, s'entén que una solució està formada per un únic valor per a cada una de les variables. En aquest cas, es diu que el sistema és compatible determinat.
* Un conjunt infinit de solucions. Es diu que el sistema és compatible indeterminat. Quan es tracta d'un sistema de dues equacions amb dues incògnites, les solucions s'interpreten gràficament com una recta.
Cal dir que quan es tracta d'un sistema d'equacions qualssevol, no necessàriament lineals, els casos anteriors són insuficients, de manera que el nombre de solucions també pot ser finit però més gran que 1.

## Pregunta

Abans s'ha dit que el nombre de solucions d'un sistema d'equacions lineals és zero, u o infinit. La pregunta és si algun sistema d'equacions lineals pot tenir dues solucions o tres o quatre? Per què no s'inclouen més casos?

## Recursos

* Classificació dels sistemes lineals segons el nombre de solucions
# Matemàtiques (nivell ESO)/Operacions amb potències

Quan s'opera amb potències, existeixen algunes violacions per casos especials.

## Multiplicació de potències amb la mateixa base

Quan es multipliquen potències de la mateixa base, es manté la base i se sumen els exponents.
    $b^{m}\cdot b^{n}\cdot b^{o}...=b^{m+n+o...}\$

## Divisió de potències amb la mateixa base

Quan es divideixen dues potències de la mateixa base, es manté la base i es resten els exponents.
    ${\frac {b^{m}}{b^{n}}}=b^{m-n}$

## Potència d'una potència

La potència d'una potència s'obté multiplicant tots els exponents
    $(b^{m})^{n}=b^{m\cdot n}$

## Producte o quocient de potències d'exponent igual

Quan dues o diverses potències tenen diferent base però mateixos exponents, primer es fa la divisió de les bases i després s'eleva a l'exponent indicat.:$a^{n}\cdot b^{n}=(a\cdot b)^{n}$
    ${\frac {a^{n}}{b^{n}}}=\left({\frac {a}{b}}\right)^{n}$

## Potència d'un quocient o d'una multiplicació

Quan tenim una fracció entre parèntesis elevada a n, aquest nombre n val per al nominador i per al denominador.
    $\left({\frac {a}{b}}\right)^{n}={\frac {a^{n}}{b^{n}}}$

## Potència d'un producte

Quan tenim una multiplicació entre parèntesis elevada a n, aquest nombre n val per a tots els nombres que estan dintre del parèntesi.
    $(a\cdot b\cdot c)^{n}=a^{n}\cdot b^{n}\cdot c^{n}$

## Potència d'exponent 0

Per definició, tot nombre elevat a 0 dóna 1. Això és perquè
    $a^{0}=a^{n-n}={\frac {a^{n}}{a^{n}}}=1\Rightarrow a^{0}=1\,$
# Matemàtiques (nivell ESO)/Nombre de solucions
## Prepara't

Quan resolem les equacions de segon grau següents:
* $x^{2}+1=0$ no té solució (la suma de dos números positius no pot donar zero)
* $x^{2}=0$ té solució $x=0$
* $x^{2}-4=0$ té solucions $x=2$ i $x=-2$
Amb la qual cosa observam que les equacions de segon grau poden tenir 0, 1 o 2 solucions. En principi hauríem d'investigar un poc més per adonar-nos que no en poden tenir més.

## Alguns fets

Una equació de segon grau només pot tenir 0, 1 o 2 solucions.
El nombre de solucions depèn del signe del discriminant. Així:
* Si és positiu, resultaran dues solucions
* Si és zero, resultarà una solució
* Si és negatiu, l'equació no tendrà solució

## Exemples

| Equació | Discriminant | Solucions |
| $x^{2}+1=0$ | $0^{2}-4*1*1$ que és negatiu | No té solucions |
| $x^{2}-2x+1=0$ | $(-2)^{2}-4*1*1$ que és zero | Una: $x=1$ |
| $x^{2}-4=0$ | $0^{2}-4*1*(-4)$ que és positiu | Dues: $x=2$ i $x=-2$ |

## Per què?

Si tenguessis més de 2 solucions per a una equació de segon grau, posem que fossin a, b, c..., aleshores el polinomi $(x-a)(x-b)(x-c)...$ format a partir de totes les solucions hauria de ser el mateix que el polinomi de l'equació, excepte possiblement multiplicar-lo per un número. Però aquest polinomi té grau més gran que 2 i per tant no pot ser igual al de l'equació. Això significa que no podem tenir més de 2 solucions.

## Fonament matemàtic

Un teorema d'àlgebra ens diu que un polinomi de grau n només pot tenir com a molt n arrels. En particular, el polinomi d'una equació de segon grau només pot tenir 2 arrels, és a dir, només hi pot haver 2 solucions per a l'equació.
# Llibre de cuina/Receptes/Rap estil llagosta
### Ingredients

* 1 quilo de rap de la part de la cua en un sol tros.
* Sal fina.
* 2 cullerades grosses plenes de pebre vermell dolç.
* 50 grs. de mantega (pot ser llard però no margarina).
* 2 tasses d'esmorzar plenes de salsa maionesa.

### Preparació

Obrirem pel centre la cua de rap i li traurem l'espina, la rentarem, li posarem sal, l'eixugarem amb un drap blanc i la lligarem amb un cordil fi (com si es tractes d'un tros de carn). Li farem uns talls pel damunt i hi posarem a cada un una mica de pebre vermell. L'untarem amm mantega i el ficarem al forn en una plàtera, amb escalfor moderada durant 30 minuts. Treta del forn la plàtera, la deixarem refredar i, un cop freda, la posarem dues o tres hores a la nevera. A l'hora de servir el rap, traurel el cordill i el tallarem a rodanxes una mica gruixudes, com si es tractes de llagosta. Aquestes rodanxes les col·locarem en una plàtera i les cobrirem de maionesa. Ho podem guarnir amb fulles d'enciam, raves, olives, tàperes o uns talls de llimona. Es pot servir fred o calent, a gust de cadasqú.
# Llibre de cuina/Receptes/Rodes de taronja amb xocolata negra i nous trinxades

El període en el que les taronges són més bones i dolces va des del mes de gener fins al mes de març aproximadament.
Les taronges així com les mandarines són fruites molt riques en vitamina C (àcid ascòrbic) i en fibra.
Per tal de garantir la conservació de la vitamina C i especialment de la fibra, és convenient prioritzar el consum de la peça de taronja sencera, evitant que la ingesta sigui freqüent en forma de suc.
La combinació dels sabors de la taronja i la xocolata negra formen un bon maridatge, és per això que sovint trobem aquesta combinació en diferents formats (xocolata negra amb taronja, bastonets de pell de taronja banyats de xocolata negre, pastis de xocolata amb taronja, etc.). Per tal de no incrementar gaire el valor energètic d’aquestes postres, la xocolata negra i les nous trinxades han de ser solament, un petit guarniment del plat.

## Ingredients

* 3 taronges
* 150 g de rajola de xocolata per fondre
* 2-3 cullerades d'aigua calenta
* 25-30 g de mantega
* 8 nous

## Preparació

Peleu les taronges i talleu-les en rodanxes més aviat gruixudes. Poseu la xocolata al bany maria i quan comenci a fondre's afegiu-hi la mantega, dues cullerades d'aigua calenta i remeneu-ho tot fins que quedi ben fi. Peleu les nous i trinxeu-les. Regueu les rodes de taronja amb un rajolí de xocolata calenta i guarniu-les amb les nous trinxades.

## Referències

* «Rodes de taronja amb xocolata negra i nous trinxades». Canal Salut. Generalitat de Catalunya. [Consulta: 5 gener 2020].
# Llibre de cuina/Receptes/Rap a la catalana
### Ingredients

* 1 quilo i 1/4 de rap.
* 4 alls.
* 1 ceba grossa.
* 2 unces de xocolata.
* Una cullerada grossa plena de vinagre.
* 1 fulla de llorer.
* 1 tassa d'esmorzar plena de farina.
* 11 cullerades grosses plenes d'oli.
* 1 gotet de vi ple d'aigua.
* Sal.

### Preparació

El rap, sense pell ni l'espina, el tallarem a trossos, els posarem sal fina i els fregirem a l'oli roent en una paella al foc. A mida que es vagin fregint, col·locarem els trossos en una cassola gran. Cobrirem el peix amb la ceba pelada i picada fina, els alls sencers, la fulla de llorer, la xocolata ratllada, la cullerada de vinagre, l'oli que ha quedat de fregir-lo així com el gotet d'aigua. Ho deixarem coure lentament i ben tapay, durant 1/2 hora.
# Llibre de cuina/Receptes/Rap semi-tomba
### Ingredients

* 8 talls de rap.
* 400 grs. de patates.
* 2 tasses d'emorzar plena d'oli.
* 2 tasses plenes de salsa all-i-oli.

### Preparació

Pelarem i tallarem a rodanxes més aviat gruixudes, les patates, els posarem sal i les fregirem en oli roent a la paella. No és necessari que quedin del tot fregides. Les posarem després en una cassola de terrissa i al damunt el peix també a mig fregir. Ho cobrirem tot amb salsa all-i-oli. Acostarem la cassola al foc i, agafant-la pels dos costats anirem tombant el contingut. Quan ja estigui garirebé fet, hi afegirem una mica més de salsa all-i-oli i seguirem tombant fins que el peix estigui al seu punt.
# Llibre de cuina/Receptes/Receptes amb Rosa gàl·lica

Rosa gallica és una espècie de rosa nativa del sud i del centre d'Europa fins a Turquia. Es tracta d'un arbust baix, amb la tija erecta i proveïda de grans agullons. Les flors són de color carmesí-violaci, solitáries i d'uns 9 cm de diàmetre que floreixen el mes de Juny. Té propietats tóniques i astringents utilitzades sobretot per via tópica.

## Receptes
### Vinagre de roses

* 100 grams de pètals de rosa
* 900 ml. de vinagre de poma
Es deixa macerar els pètals al vinagre durant 24 hores en un lloc sec i fosc. Envasar en dues ampolles d'un litre, i omplir el que queda amb pètals frescs. Deixar reposar uns mesos i colar abans d’utilitzar-lo.

### Aigua de roses per cuinar

No té res a veure amb cosmètics. S’extreu per destil·lació i es pot comprar en establiments especialitzats en plantes medicinals. Es pot utilitzar en diferents plats de cuina, per exemple en l’halva, un torró aromatitzat amb aigua de roses.

### Dhu

* 1 litre d'aigua mineral amb gas
* 3 cullerades de iougurt natural
* Gotes d'aigua de rosa
Barrejar tots els ingredients i servir en fred. És una beguda molt refrescant agradable per calmar la set.

### Salsa de iogurt

* 1 iogurt
* 1 cogombre rallat
* 1 cullarada de pètals de rosa secs
* 1 cullarada de menta seca triturada
Barrejar bé tots els ingredients i servir ben fresca, sola o acompanyant l’arròs.
# Llibre de cuina/Receptes/Rap a l'all cremat
### Ingredients

* 8 talls de rap.
* 6 gambes.
* 1 fulla de llorer.
* 6 llesques de pa tallades fines.
* 1 trosset de bitxo.
* 8 alls.
* 1 litre de brou de peix.
* 1/4 d'oli d'oliva.
* 8 tomàquets madurs tallats pel mig sense llavos.
* Sal.
* Pebre blanc en pols.
* 4 cullerades grosses plenes de farina.

### Preparació

Tallarem a làmines fines els alls pelats i els fregirem amb part de l'oli, en una paella al foc. Cal que quedin ben daurats, però cuidant que no es cremin (perquè amargarien). Trets de la paella els guardarem en un morter. A la paella i amb el mateix oli (afegint-hi si convé) hi fregirem el pa amb el llorer, el bitxo i una mica de julivert picat. Un cop fregit, ho adjuntarem als alls i fregirem a la mateixa paella els tomàquets. Xafarem molt fi al morter tot el que hi hem posat i o unirem als tomàquets. Posarem en un recipient al foc, el brou de peix afegint tot seguit el que tenim preparat. Ho farem bullir 8/10 minuts. Rentat i amb sal i pebre el rap el passarem per la farina i el sofregirem amb l'oli restant en una cassola de terrissa al foc. Un cop fregit i escorregut li afegirem les gambes i a continuació la salsa i ficarem la cassola al forn 10/15 minuts. El servirem a la mateixa cassola de cocció.
# Llibre de cuina/Receptes/Raviolis de rap amb samfaina

La recepta raviolis de rap amb samfaina és una pasta fresca de ravioli farcida de rap i acompanyada amb samfaina.

## Ingredients
### Pasta fresca

150 g farina 4 ous sal

### Farcit

8 grans d’all
100g ceba de Figueres 100g pastanaga 800g tomàquet madur de la Pera 40g oli de gira-sol i oli d'oliva de l'Empordà 50g pebrot vermell,
50g pebrot verd 50g albergínia bonica
50g carbassó 6 raps sal sucre

## Preparació

Tallar les verdures a brunoise. Sofregir i ratllar el tomàquet uns 20 minuts. Enfarinar i fregir el rap i deixar refredar.

### Pasta fresca

Barrejar la farina, la sal fent un cràter i posar els ous batuts al centre i amassar. Refredar a la nevera i estirar amb el vol i tallar a quadrats i separar . Desfer el rap i posar-ho a la pasta. Marcar els raviolis i bullir-los 5 minuts. Afegir la salsa i decorar-ho amb sèsam.

## Estris necessaris

Els estris que calen són una paella, una olla, una espàtula, una màquina de fer pasta o rodillo, una llengua, un ganivet, una puntilla i una taula de tallar.

## Referències

Benaiges, Jaume; Reyes Avila, Vanessa. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Recepta escolar per fer panellets

Una recepta molt pràctica per fer els panellets amb els nostres alumnes i fer-los participar d'una manera més lúdica de la festa de la tardor.
PANELLETS
INGREDIENTS
PER FER LA MASSA:
Patates 1 kg.
Sucre 3/4 kg.
Ametlla ratllada 1 kg.
PER GUARNIR:
Cireres (almívar) 100 grs.
Coco 100 grs.
Pinyons 100 grs.
Ametlla picada 100 grs.
Avellana 100 grs. Ametlla crua pelada 50 grs.
Ou per pintar-los (pasteritzat, de la cuina). Una mica de farina per posar al fons de la safata. Un pinzell nou.
RECEPTA
S’aixafen les patates en un bol. S’afegeix l’ametlla ratllada i es barreja bé amb la patata. Després s’afegeix el sucre a poc a poc i amb compte de què la massa no es faci massa líquida (millor que en sobri una mica). Es deixa reposar una bona estona.
Al cap de mitha hora - 1 hora es poden fer les boles o diferentes formes i decorar-les amb diferents ingredients. Finalment, es pinten els panellets amb l'ou (excepte els de coco). Cada nen farà el seu panellet.
Un cop ja estan fetes les formes, posem els panellets a la safata amb paper de forn i amb una mica de farina per a què no s’enganxin. S’han de baixar a la cuina per a coure’ls.
L’endemà s’han de recollir i posar-los en una safata amb una blonda decorada: això també ho fan els alumnes amb petit grup. I... a menjar-los!
# Llibre de cuina/Receptes/Receptes amb cardamom

MOUSSE DE XOCOLATA BLANCA AMB CANYELLA
Ingredients
* ous
* xocolata blanca
* vainilla
* gelatina
* canyella en pols
* cardamom
* nata
* anís estrellat
* sucre
Preparació
* Es posa la gelatina en un bol amb aigua freda
* Separem les clares dels rovells (els rovells no els farem servir), hi afegim una mica de sal i les muntem. Quan estiguin muntades hi afegim una mica de sucre. Ho reservem a la nevera.
* Batem la nata en un bol. El secret perquè es munti bé és que els estris i la nata estiguin molt freds (de la nevera). Un cop estigui muntada la nata hi afegim el sucre.
* Fonem la xocolata blanca amb una mica de nata. Un cop desfeta hi afegim la gelatina i hi tirem canyella en pols. Després hi afegim les clares de mica en mica mentre ho anem treballant. Hem de vigilar perquè se'ns pot 'tallar'. Després hi tirem la nata muntada.
* Ho aboquem tot en unes copes. També podem fer uns motlles amb un tros de plàstic (de venda en papereries) que podem tallar a la mida ajuntant-lo amb un tros de cinta adhesiva. Per presentar-lo, només cal tallar la cinta adhesiva amb unes tisores. Aquest motlle després el podem rentar i fer servir més vegades.
* Posem la mousse a la nevera.
* Per presentar-la, la posem al plat i li tirem per sobre canyella, anís estrellat, cardamom, vainilla i canyella en branca i finalment, li treiem el plàstic.
PANELLETS MORENOS
Ingredients
* 200 g de farina d'ametlles
* 200 g de sucre
* 1 ou
* 16 llavors de cardamom verd
* 200 g de xocolata amb un 70-74% de cacau
* 50 g de mantega de bona qualitat
Preparació
* Barregeu la farina d'ametlles, el sucre i l'aigua.
* Afegiu-hi els ous batuts, a poc a poc, fins que aconseguiu una massa flexible però consistent.
* Feu-ne boles d'uns 30 g, i poseu-les en una safata per anar al forn.
* Poseu-les al forn a 200º uns 6-7 minuts.
* Deixeu que es refredin.
* Poseu la xocolata i la mantega al microones 2 minuts a 150 W, fins que s'hagin desfet i barregeu-les.
* Traieu les llavors de cardamom de les beines i trenqueu-les al morter. Aboqueu-les a la cobertura.
* Amb la cobertura de xocolata encara tèbia, banyeu-hi els panellets i passeu-los a una safata freda, o a una reixa.
* Claveu un cristall gran de sal Maldon al damunt de cada panellet, i si voleu, un polsim de cacau en pols. Son un contrast entre dolç, amarg i salat, i ens refresquen amb l'aroma del cardamom.

## Referències

* http://books.google.es/books?id=fefaqvwHHoYC&pg=PA111&lpg=PA111&dq=toxicidad+cardamomo&source=web&ots=Mtgb_YHDwS&sig=ScaAMDzC-stvhKEZGAN1PNR6S5Q&hl=es#PPA109,M1
* http://www.infojardin.com
* http://www.ang.kfunizgraz.ac.at/katzer/engl/spice_welcome.html
* http://lonicera-etrusca.blogspot.com/2007_06_01_archive.html
# Llibre de cuina/Receptes/Risotto de verdures i formatge curat de Fonteta

La recepta risotto de verdures i formatge curat de Fonteta és un plat deliciós, de fàcil elaboració, que conté ingredients típics de l’Empordà com la ceba de Figueres, l’arròs de Pals o el formatge de Fonteta.

## Arròs

* Oli
* Sal
* Pebre
* 100 g de ceba de Figueres
* 350 g d’arròs de Pals
* 150 ml de vi blanc
* 200 g de formatge curat de Fonteta
* 2 pebrots verds
* 2 tomàquets
* 200 g de bolets del temps
* 2 pastanagues
* 500 ml de brou de pollastre

## Brou de pollastre

* 1 tros de pollastre
* 1 porro
* 2 pastanagues
* 1 ceba
* Oli d’oliva

## Emplatar

* Un pessic de julivert
* 2 carxofes
* Farina

## Preparació

Poseu oli d’oliva en una olla per preparar el brou. Talleu la ceba, el porro i les pastanagues i afegiu-los a l’olla. Agregueu-hi el pollastre i deixeu-ho coure uns minuts. Afegiu-hi aigua fins a cobrir-ho tot i deixeu-ho coure a foc mig durant 40 minuts. Un cop llest, abaixeu el foc al mínim per mantenir la temperatura.
Coeue la ceba tallada a juliana en una cassola amb oli d’oliva. Afegiu-hi la resta de verdures trossejades en aquest ordre: pastanaga, pebrot, bolets i, finalment, els tomàquets. Deixeu-ho coure tot a foc lent.
Una vegada la verdura estigui cuita, afegiu-hi l’arròs i un rajolí de vi, i deixeu-ho evaporar. Afegiu-hi el brou de pollastre tebi, a poc a poc, a mesura que l’arròs ho vagi necessitant i salpebreu-ho al gust. Un cop l’arròs estigui fet, afegiu-hi el formatge curat i remeneu-ho fins que s’incorpori.
Per emplatar, netegeu i talleu les carxofes, salpebreu-les i enfarineu-les per fregir-les. Un cop fregides, col·loqueu-les sobre l’arròs ja emplatat i afegiu-hi el julivert picat en un costat del plat.

## Estris necessaris

Calen ganivets, una cullera de fusta, una fusta de tall, un colador, una olla, una cassola, un cullerot, i un motlle rodó per emplatar.

## Referències

González, Sandra; Touray, Abu. «Concurs "Fem bullir l'olla 2015"». Consell Comarcal del Baix Empordà, 2015.
# Guia Ubuntu/Instaŀlació Ubuntu 10.10 Alternate CD

Si el vostre PC va justet de maquinari, l'Alternate CD serà una bona opció. Si sou un usuari experimentat amb Linux, fàcilment podreu fer-ho seguint les tres passes següents. En el cas de ser un usuari novell, us recomanem que us assessoreu una mica més abans de procedir.
1. Amb l'alternate CD al lector del PC, inicieu l'ordinador. Quan s'inicii l'instal·lador, primer trieu l'idioma i després premeu la tecla F4 per triar instal·lació només Terminal. Quan acabi l'instaŀlació haureu de veure només una pantalla negra amb el Terminal esperant que hi poseu alguna ordre. Aquí podreu aprendre una mica l'ús del Terminal: http://ca.wikibooks.org/wiki/Guia_Ubuntu/Escrivint_al_Terminal
2. Amb connexió d'internet, instaŀleu el servidor gràfic: $ sudo apt-get install xorg (el símbol del dollar no s'ha d'escriure)
3. Instaŀlar l'escriptori Enlightenment. http://www.enlightenment.org/
Al Terminal: $ sudo apt-get install e17
A partir d'aquest punt ja podreu iniciar "manualment" l'escriptori amb entorn gràfic. Només haure d'escriure al Terminal l'ordre:
$ startx
Tot seguit veure l'escriptori Enlightenment. És molt minimalista. No té gairebé cap programa inclòs. Aleshores, si voleu el Firefox, OpenOffice o qualsevol altre programa, haure de fer-ho amb el Terminal. Si feu clic amb el ratolí a qualsevol part del fons de l'escriptori, us apareixerà un menú amb diverses pestanyes. La que diu Sistema serveix per apagar l'ordinador.
4. Quant inicieu l'ordinador de nou, us trobareu un altre cop amb el Terminal esperant alguna ordre. Si voleu que el servidor gràfic s'inicii automàticament, per no haver de fer l'ordre startx, caldrà que editeu l'arxiu d'inici del sistema i afegir-hi l'ordre startx.
Això es fa de la següent manera. Al Terminal executeu la següent ordre: sudo vi/usuari/.bashrc (on a usuari haureu de posar el nom del vostre usuari). S'obrirà l'arxiu en qüestió. A l'última l'ínia de configuració afegiu la paraula startx i per desar i sortir escriviu :wq i premeu enter.
Per verificar que ho heu fet bé, podeu executar l'ordre reboot. En reiniciar l'equip, hauria d'arrancar automàticament amb entorn gràfic. Si heu arribat fins aquí, això vol dir que domineu Linux, pot ser, més del que us pensabeu. A partir d'aquí, amb el Terminal i l'ajuda de Google, podeu anar afegint al vostre sistema el programes que necessiteu.